Passepied

Passepied (prantsuse keeles [pas’pje] – mööduvad jalad) on Bretagne'ist pärit õukonnatants ja instrumentaalpala vorm 16.–18. sajandist. Inglise keeles on kasutatud ka nimetust paspy, kuid tänapäeval kasutatakse seda harva.Encyclopedia Britannica

Passepied' muusika on kolmeosalises taktimõõdus, kiires tempos, menuetitaoline, kuid rahvalikum, kusjuures iga osa algab rõhuta löögiga ja võib sisaldada hemioole. Seda leidub sageli prantsuse barokkooperis ja -balletis, eriti pastoraalsetes stseenides. Barokiajastu lõpu poole kasutati seda ka orkestri- ja klahvpillisüidis, kus oli tavaliselt kaks passepied'd üksteise järel da capo's.History Of Dancing From The Earliest Ages To Our Own Times  By Gaston Vuillier

 Ajalugu 

Passepied'd mainis esimest korda 1548. aastal Noël du Fail, kes on öelnud, et see oli bretooni õukondades tavaline tants. The International Encyclopedia of Dance, Oxford University Press, 1998 Johann Mattheson kirjeldas seda 1739. aastal kui kiiret ja kergemeelsusele kalduvat tantsu. Koos gavotiga oli see oli üks kahest kõige levinumast tantsust Bretagne'is. Prantslaste jaoks oli passepied üksnes tants, kuid itaallased kasutasid seda tihti ka instrumentaalteose finaalina.Dances and the music of J. S. Bach, Meredith Little, Natalie Jenne Tänapäeval teatakse passepied'd üksnes mõnes Bretagne'i piirkonnas, kus on traditsioone säilitatud ja bretooni tantsu areng hilisematel sajanditel ei ole vanemaid traditsioone hävitanud. Üldiselt on uued tantsud passepied' välja tõrjunud.Dailymotion

 Kasutamine muusikateostes 

Passepeid'd võib leida Johann Sebastian Bachi loomingus, nimelt klavessiinisüitides "Inglise süit nr 5" J.S. Bach: English Suites, Peter Watchorn, Musica Omnia, "Partiita klahvpillile nr 5"Bach Partita no 5 Passepied BWV 829, Rosalyn Tureck, Youtube ja "Avamäng prantsuse stiilis"Bach – French Overture BWV 831 (Passepied I. Passepied II), Grigory Sokolov ning "Orkestrisüidis nr 1 C-duur".Suite (Overture) BWV 1066 Passepied I-Passepied II, Concentus Musicus Wien, Nikolaus Harnoncourt Samuti Georg Friedrich Händeli "Veemuusikas" ("Orkestrisüit nr 1 F-duur").Academy of St. Martin in the Fields, Water Music Suite No.1. HWV 348
Léo Delibes on kasutanud passepied'd Victor Hugo näidendi "Kuningas lõbutseb" ("Le roi s’amuse"; 1832) muusikas."Six airs de danse dans le style ancien" allmusic Kaasaegsem variant on viimane osa Claude Debussy klaverisüidist Bergamasque'i süit (1905), mille pealkiri on "Passepied".Debussy: Suite bergamasque, Passepied (1890–1905), Youtube Veel modernsema versiooni võib leida Igor Stravinski sümfooniast C-duur (1940), mis koosneb menuetist, passepied'st ja fuugast.Igor Stravinsky Symphony in C

 Viited 

Kategooria:Tantsud
Kategooria:Barokkmuusika
Kategooria:Prantsusmaa kultuur